KORTÁRS IRODALOM

Új költő(nő)i szerepteremtés: Karafiáth Orsolya
1. Bevezetés: A nő az irodalomban

A költőszerep a világ- és a magyar irodalomban inkább férfiakhoz kötődik (Szapphó görög költőnőn kívül nincs kötelező tananyag egyetlen női szerzőről sem!).

Ennek okai: korábban csak a férfiak tanulhattak, a nők amúgy sem nagyon végezhettek szellemi munkát a gyermeknevelés és a háztartás gondjai miatt. 

Ismerünk néhány női alkotót a régi évszázadokból is, de igazából a XX. Században jelentek meg nagyobb számban (pl. Szabó Magda, Kaffka Margit, Nemes Nagy Ágnes).

Mivel a költészetet hagyományosan férfiakhoz kötik, ezek a  női szerzők nem annyira nőiségüket, mint inkább intellektusukat hangsúlyozzák. Karafiáth női szemmel ír, jellegzetes női témákat dolgoz fel, a XXI. Századi nagyvárosi nő élményeit. 
2. A szerző

34 éves, Budapesten él. Eddig 3 versekötete és egy regénye jelent meg. 
Számos díjat nyert, egyik legolvasottabb kortárs női költő. 
Versei mellett ír prózát, verset, kritikát, filmforgatókönyvet, dalszövegeket (maga énekesnő is). 

3. Költői szerepértelmezése
Amellett, hogy az irodalmi területen már elismert szerzőnek számít, 
· Blogot ír (szerelmi ügyekről, férfiakról, divatról, öltözködésről)

· Extrém külsejével és viselkedésével is feltűnik (parókák, extrém ruhák, sörözés, vásárlási mánia)
· Női magazinok szereplője (Elite, Cosmopolitan)

· Minden művét megjelenteti a neten 

· Talk-showk-ban, kereskedelmi TV-kben  szerepel (pl. Hal a tortán)

TEHÁT: közönségével nem (csak) a művészet révén tartja a kapcsolatot, hanem minden más fúrumon: megteremt egy újfajta írónői attitűdöt, aminek csak egyik szelete az írás, a másik nagy szelete pedig a médiaszereplés.
Magát „kultúrdémonnak” nevezi.
4. Fő témák:

Saját női identitás kifejezése

Férfi-nő játszmák

Hangulatversek (elhagyatottság, magány)

Budapesti és európai nagyvárosi élmények
A szerelmes versek megszólítottjait nem ismerjük (néha szerepel keresztnév) -  a költőnő diszkréten kezeli kapcsolatait

Férfi-nő játszma: nincs harmonikus szerelem – a versek a szerelmek lezárulta után születnek / vagy a jelenlegi diszharmóniáról szólnak

A megszólított a már távol lévő férfi

5. Néhány  versének elemzése
A napon felejtett nő

A kép: egy fiatal, teljes díszbe öltözött nő, aki egy férfira vár rendületlenül – és a férfi nem jön. 

A költemény metaforikusan is (valóságosan is) kifejezi az idő múlását, az öregedést (fonnyadó virágok) – a nő kiszolgáltatottságát a férfinak.

A költő két személyt szólít meg: a napot (A tükrödet csak rejtegesd, te nap! ) – hogy a nőnek ne kelljen szembesülnie elhervadt fiatalságával.

Másodjára pedig a férfit, aki nem jött el, és aki nem érdemli, hogy várjanak rá – meg akarja fosztani attól a tudattól, hogy valaki szereti) – így állva „bosszút” rajta. 

Lehet úgy is értelmezni, hogy nem egy bizonyos férfiről van szó, hanem arról az „igaziról”, akit a nő örökké vár (és sosem jön), míg végül a várakozásban elmúlik az élet.

Berlin, cérnalányok

· A vers értelmezéséhez tudni kell, hogy a szerző nem nádszálvékony, hanem normál alkatú, ennek ellenére állandó fogyókúrázás kényszerét érzi.  (erre utal: Fölesznek mindent, mit csak megkívántam.)

· A vers egyrészt maró kritikája a divatosan vékony lányoknak – másrész kifejezi a vágyakozást, hogy a szerző is olyan legyen, mint ők. 

· (Ez jellegzetes lélektani folyamat: akit irigylünk, azt utáljuk). De mégsem kell egészen komolyan venni: a vers befejezése erősen önironikus.

· A vers közepére (4-6 versszak)  helyezi a legfontosabb szempontot, a férfit („Ha nincs jobb dolgod, udvarolj nekik”) – itt jelennek meg a „cérnalányok” vetélytársként, ami – a karafiáthi logika szerint - a legnagyobb bűnük.

· A Nulltündér

Legismertebb, legtöbbet idézett verse. írai önarckép, 

· Arra, hogy a Nulltündér ő maga, az első sor egyértelműen utal (K.O. nagyon gyakran változó külseje)

· Miért írja E/3-ben? – kívülről szemléli magát, önkritikusan és elégikusan:

· „null” – lenullázódott, kifakult, elfáradt, megviselt, aki nem vár semmire (gyűrött ruha, letört köröm)

· A tündér természetfeletti lény (erre utal a 3. versszak) – ez kifejezi a többi embertől való különbözőséget (pl. a költői szerepet), de a köznyelvben gyakran használják a nőre kedveskedő kifejezésként (mindkét értelmezés érvényes)

· A vers a létösszegzéshez áll közel (különösen a 4. versszak)

· Az utolsó két versszak megszólítottja „a férfi”, aki előtt két alternatíva áll: vagy elrontja a kapcsolatot (érintéssel), vagy  visszaadja a „tündér” szépségét (puszta nézéssel). 

· A vers kifejezi a női lélek érzékenységét, finomságát és sérülékenységét. 

Az az egy fok 

· A megszólított: egy férfi, aki mellett végképp ki akar kötni

· mégis ennek a viszonynak a kétarcúságáról ír (baráti körben durván sérteget ( otthon a gyöngédség netovábbja) ill. (vad tenyészbika,( belül félénk filosz).

· A verset a játszma megnyerésének tudatában írja (fennakadtál – vagyis: az enyém vagy), 

· a vetélytársakat kiiktatja (védőpajzs leszek a női szörnyek ellen), végül a boldog jövő reményében zárja a verset (boldog, nyugodt jövő).

· Az utolsó sor egy szólásra játszik rá: egy fokkal szebb az ördögnél. 

· Ebben a versben egy öntudatos, nyerésre álló nő szólal meg: ez a ritkább versei közül való. 

Két Kristóf-vers
A megszólított (Kristóf) több versében is szerepel.

A  Kristóf, Kristóf - keringô helyett egy játékos, bohókás, a dalszövegeket, századfordulós slágereket, kuplékat idézi: egyrészt a nyelvezete, költői eszközei (ön a végzetem, kézcsók, karjába hullni), másrészt a magázás miatt.

A pozitív Kristóf-kép kialakulása

· a szerzővel olyan gyakran megtörténő eseménysort fogalmazza újra: egy szerelem kezdete, folyamata és vége. Az újdonság az, hogy ezt a retorikából ismert bevezetés-tárgyalás-befejezés sémájára alkotja meg.

· A férfikép is folyton visszatérő: K.O. verseiben a férfi soha nem kiemelkedő, különleges, (de mindig meggyötri a nőt: itt pl. ridegségével). A férfi hiánya, a szerelem elmúlása viszont mégis megviseli.

· A cím a múlt megszépítő erejére utal.

6. Összefoglalás

A versek klasszikus formájúak: szabályos strófákba rendeződnek, rímelnek. Iylen szempontból konzervatívnak számít: a kortárs költők gyakrabban írnak laza formájú szabadverseket. 

Az élmények, amelyeket közvetít, a mai olvasó számára érthetők és átélhetők. 

